હવે ડિરેક્ટરની ખુરશી પર બેસવા માટે પસંદગી થઇ જાણીતા અભિનેતા સચીન (અખિયોં કે ઝરોખો સે ફેમ)ની. બિગ બીની તબિયત એ જ અરસામાં કથળી અને ફિલ્મ પ્રિ-પ્રોડક્શનના સ્ટેજથી આગળ જ ન વધી શકી. મે-ર૦૧૩માં એવી જાહેરાત થઇ કે ઇરોઝ ઇન્ટરનેશનલ અને રાજતરુ સ્ટુડિયોઝ સાથે મળીને આંખેની સિક્વલ બનાવશે, જેનું ડિરેક્શન બચ્ચન પરિવારની નજીકના ગણાતા અપૂર્વ લાખિયા કરશે. એ વાત પણ જોકે આગળ વધી શકી નહીં. રહસ્યમય રીતે ઓચિંતા આ વર્ષના માર્ચના મધ્યાહ્ને ડિરેકટર અનીસ બઝમીએ જાહેરાત કરી, તેઓ ‘આંખે-ર’ની સ્ક્રિપ્ટ લખી રહ્યા છે.